Yuɣal yusa-d deffir-s i yessiɣezfen tarrayt-agi n wadeg, ɣef waya i d-yenna: «Rebbi yella deg yal amḍiq, lmalaykat i d-yexleq Rebbi ad tent-naf deg kra n wadeg, tafekka tella deg kra n umkan teṭṭef-it, aya lmeɛna-s ayen ur yellin ara deg yimukan merra, akken tebɣu tɣawsa-agi tella ad tnaḥseb d adeg s yiman-is»37. Yettwal belli ulac ayen izemren ad yili ma yella ur yelli ara wadeg, d netta i yettaken tilin i yal taɣawsa deg tudert.